Francisco Franco

Jeneral Francisco Paulino Hermenegildo Teódulo Franco Bahamonde (4 Disember 1892 - 20 November, 1975) merupakan Ketua Negara (Jefe del Estado) Sepanyol dari Oktober 1936 hingga kematiannya pada 1975.

Sebagai seorang berfahaman haluan kanan politik, Franco secara tidak langsung telah memberikan bantuan kepada Hitler dan Mussolini dalam Perang Dunia Kedua. Tindakan ini menyebabkan Sepanyol dipulaukan oleh warga dunia selepas perang itu. Namun, beliau telah menjalin hubungan diplomatik dengan Amerika Syarikat. Perikatan ini bertujuan menghapuskan rejim komunis di Eropah.
Awal hidup
Karier politik
Beliau dilantik berpangkat jeneral ketika zaman pemerintahan Miguel Primo de Rivera antara tahun-tahun 1923 dan 1930, pada usia 33 tahun, menjadikan beliau jeneral termuda di Eropah pada ketika itu."Apocalypse Never-Ending War 1918-1926" (bahagian 2), dokumentari televisyen CC&C Ideacom Production untuk DR K pada 22 Oktober 2018
Pemerintahan

Franco diiktiraf sebagai ketua negara Sepanyol oleh Britain dan Perancis pada bulan Februari 1939. Pada 26 Julai 1947, Franco mengisytiharkan Sepanyol sebagai sebuah kerajaan semula namun tidak menetapkan pewaris takhta demi meredakan keadaan antara puak-puak pendokong raja dalam Movimiento Nacional (baik dari puak Carlos mahupun Alfonso). Beliau tetap menggelarkan diri sebagai seorang "raja de facto seumur hidup", sehingga mengamalkan adat-adat yang seakan digunakan Raja Sepanyol sebelumnya.
Dekolonisasi
Setelah Maghribi Perancis merdeka pada 1956, Franco menyerahkan hampir semua kawasan jajahan Sepanyol yang berjiranan kepada Mohammed V. Mohammed V menjajah Sahara Sepanyol setahun selepas itu dalam Perang Ifni. Maghribi akhirnya dapat menguasai semua bekas jajahan Sepanyol di gurun Sahara setelah Maraan Hijau tahun 1975.

Jajahan Guinea Khatulistiwa dimerdekakan Franco atas desakan Pertubuhan Bangsa-Bangsa Bersatu pada tahun 1968, eksklaf Ifni dikembalikan kepada Maghribi pada tahun berikutnya.

Memilih pewaris kerajaan Sepanyol yang baru
Masanya sebagai ketua negara masih merupakan isu kontroversi. Penyokongnya berpendapat bahawa Franco merupakan seorang pemimpin yang kukuh dan membawa stabiliti kepada Sepanyol, manakala penentangnya menuduhnya sebagai diktator yang kejam. Banyak musuh politiknya telah dijatuhkan hukuman mati semasa rejimnya.

Franco memutuskan mahu menamakan pemerintah penggantinya namun tidak menyenangi pertelingkahan antara puak-puak Carlista dan Alfonsoista. Beliau bercadang mahu melantik Otto von Habsburg atas dasar salasilah Habsburg yang pernah memerintah Sepanyol lama sebelum Perang Warisan Sepanyol berlaku, namun Otto menolak tawaran itu memandangkan rakyat Sepanyol melihatnya sebagai seorang Jerman bahkan beliau tidak mahu melepaskan asal-usulnya di Austria. Franco kemudiannya memilih Putera Juan Carlos de Borbón yang mendapat didikan oleh Otto.

Menjelang 1973, Franco telah melepaskan jawatan perdana menteri (Presidente del Gobierno), dan kekal hanya sebagai ketua negara serta panglima tertinggi angkatan tentera.

Kematian
Pada akhir usia Franco, beliau mengalami banyak komplikasi kesihatan termasuk menghidap penyakit Parkinson yang berpanjangan. Beliau jatuh koma pada 30 Oktober 1975 lalu dipakaikan bantuan hayat padanya. Keluarga Franco bersetuju agar dihentikan bantuan hayat tersebut tidak lama kemudian. Beliau disytiharkan meninggal dunia beberapa minit selepas tengah 20 November 1975 pada usia 82 tahun, walau bagaimanapun, seorang sejarawan pula ada menyatakan beliau diberitahu sudah meninggal pada jam 6 petang hari sebelumnya.

Mayat Franco disemadikan di Valle de los Caídos, sebuah tugu besar dibina buruh paksa dalam kalangan tahanan politik sebagai memperingati Perang Saudara Sepanyol. 

Selepas kematiannya, Sepanyol telah memulakan pemulihan demokrasi.

Rujukan

 Bibliografi 






 .

 Bacaan lanjut 



 Cerdá, Néstor. "Political Ascent and Military Commander: General Franco in the Early Months of the Spanish Civil War, July–October 1936," American Revolutionary war with the PVMJournal of Military History 75#4 (October 2011): 1125–57. 
 Lines, Lisa. "Francisco Franco as Warrior: Is It Time for a Reassessment of His Military Leadership?." Journal of Military History 81.2 (2017).


 Sumber utama 





Kategori:Perdana Menteri Sepanyol
Kategori:Ahli politik Galicia
Kategori:Jeneral Sepanyol
Kategori:Pemimpin yang berkuasa melalui rampasan kuasa
Kategori:Kelahiran 1892
Kategori:Kematian 1975